2005માં લાંબા સમયબાદ વેઈડે ફરી એકવાર ભારત તરફ પોતાની નજર દોડાવી. તેને મનમાં એવુ થઈ ગયેલુ કે ભારત જ એ દેશ છે, જ્યાં મને મારા મોન્સટર મળી શકે છે. વેઈડ ભારત આવ્યો. હિમાલયની ફુટહિલ્સમાં રહેવાનું તેણે નક્કી કર્યુ. આ વખતે પૈસાની કોઈ ચિંતા ન હતી, કારણકે એનિમલ પ્લેનેટના બંને હાથ તેની માથે હતા. ત્યાંના લોકલ લોકોને એક માછલી રંઝાડતી હતી. આ શેતાનને પકડી ટીવી સામે લાવવાનું જોખમ ભર્યુ કામ વેઈડે પોતાના માથે લીધુ. લાંબા સમયબાદ તેણે એક માછલી પકડી જેનું કદ 168 પાઉન્ડનું હતું. અને તેનું નામ ગુંચ કેટફિશ હતું. આ પ્રકારની માછલીઓ ભારત અને નેપાળની સરહદે આવેલી કાલી રીવરમાંથી મળી આવે છે. જેનું એક જ કામ હોય છે, મેન ઈટીંગ. પહેલીવાર પડદા પર આ અધધ… માછલી લાવી અને એનિમલ પ્લેનેટના શોને માત્ર હિટ ન કર્યો, પરંતુ તેણે પોતાની કાબેલિયત પણ બતાવી દીધી.